laion/Wikipedia-Exotic huggingface dataset:
Račiai

Račiai (žemaidi Ratē) on küla Leedus Mažeikiai rajoonis Šerkšnėnai vallas. Račiai asub Šerkšnė jõe kaldal. Osaliselt ulatuvad külla Natura 2000 alad Venta keskjooks ja Žemalė ümbruskond. Ka jääb osaliselt külla Šerkšnė hüdrograafiline kaitseala. Küla nimi tuleneb isikunimest Račys. Račiai on selles mõttes tavatu, et sealsetel taludel on nimed, sellal kui tavaliselt nimetatakse neid selle või teise pere majapidamisteks. Küla mainiti esmakordselt aastal 1568. Muinsuskaitse all on ka Ohvrimäeks kutsutud Račiai Hiiemägi, kust voolab välja allikas. Mäele oli rajatud kolm votiivkabelit, ka ümbritses seda väravaga piirdemüür. Rahvasuu räägib, et ajal, mil seal veel kirikuid ei olnud, käis ümbruskonna rahvas seal loomi põletamas. Hiljem olevat seal ilmunud neitsi Maarja, seejärel olevat seal ohverdatud vaid tallesid. Ka olevat mägi paik, kus omal ajal põletatud nõidasid. Sinna ehitatud kord allika kohale saun; ühel jõuluõhtul läinud sinna kolm venda ja seepeale vajunud saun maa alla. Allikas olevat olnud nii sügav, et kord kadunud sinna hobune; ratsanik olevat vaevu pääsenud. Allkat peeti pühaks ja selle vett ravivaks. Veega tuli pesta silmi, et nägemist parandada; selle joomine aitas peavalude vastu. Allikale toodi ohvriks münte, selle juures anti tõotuseid. Ka seoti tõotuste kinnitamiseks kabelites asuvate kujude külge linte. Mais käidi mäel õhtuti ülistuslaule laulmas. Kabelitesse viidi kaseoksi, seal süüdati küünlad. Ühe suure kase küljes oli lokulaud, mida kasutati mais rahva palveõhtutele kutsumiseks. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. https://www.geoportal.lt/map/ Kalnas ir šaltinis Vaitkevičius V. Senosios Lietuvos šventvietės. Žemaitija, Vilnius 1998, 177-178 lk. Küla Mažeikiai piirkonna entsüklopeedias
Quanta Computer

Quanta Computer Inc. (hiina keeles 廣達電腦) on Taiwani originaalseadmete tootja (OEM) ja konstruktor (ODM). Ettevõte kuulub Fortune Global 500 nimekirja ning on üks suurimaid sülearvutitootjaid ja pilvandmetöötluse seadmete pakkujaid. Quanta on Compal Electronicsi järel tarnete poolest suuruselt teine sülearvutite OEM maailmas. Quanta Computer Inc. asutati 1988. aastal Taipei linnas Taiwanis. 1996. aastal oli firma esimest korda Taiwani suurim sülearvutitootja. 1999. aastal noteeriti Quanta Computeri aktsiad Taiwani börsil. Uue aastatuhande alguses laiendas Quanta tootmist Hiinasse, kus avati 2000. aastal Shanghai tehas. 2001. aastal oli ettevõte suurim sülearvutite tootja maailmas. 2009. aastal hakkas Quanta rohkem rõhku panema serverite tootmisele. 2010. aastatel suurenes Quanta turuosa pilvandmetöötluse serverite tootmises. Seejärel on firma tasapisi kasvanud ja laiendanud oma teadus- ja arendustegevuse võimekust. 2020. aastatel figureerivad Quanta tooteportfellis üha enam erinevad meditsiiniseadmed. Originaalseadmete tootjana müüvad Quanta toodangut paljud lisandväärtusega edasimüüjad. Siiski müüb firma seadmeid ka oma kaubamärgi alt, eriti andmekeskuste varustust pakkuva tütarfirma Quanta Cloud Technology (QCT) kaudu. Quanta on näiteks tootnud Apple Watche, MacBook Aire ja MacBook Prosid. Originaalseadmete konstruktorina pakub Quanta andmekeskustele lisaks serveritele tuge keskuste planeerimise ja teenindamisega. Lisaks pilveserverite teenuse pakkujatele on Quanta kliendid telekommunikatsiooniettevõtted ja igasugused firmad, mis opereerivad avalikke, poolavalikke või kinniseid pilveteenuseid. Company Profile. Quanta Computer. Vaadatud 20. jaanuaril 2024. Company Information. Quanta Computer. Vaadatud 20. jaanuaril 2024. Quanta Computer Inc. Annual Income Statement. The Wall Street Journal. Vaadatud 20. jaanuaril 2024. Quanta Computer Inc. Annual Balance Sheet. The Wall Street Journal. Vaadatud 20. jaanuaril 2024. Global 500. Fortune. Vaadatud 20. jaanuaril 2024. Leading notebook PC ODM/EMS companies worldwide from 1st quarter to 2nd quarter 2019, by shipment share. Statista. Vaadatud 20. jaanuaril 2024. Key Milestone. Quanta Computer. Vaadatud 20. jaanuaril 2024. Quanta Computer, Inc.. Nikkei Asia. Vaadatud 20. jaanuaril 2024. Company Overview. Quanta Cloud Technology. Vaadatud 20. jaanuaril 2024. Ali, Zara. (25. juuli 2017). Apple Watch Series 3 Likely To Launch in Fall 2017 Raising Revenue for Quanta Computer. wccftech.com. Vaadatud 20. jaanuaril 2024. Truta, Filip. (13. jaanuar 2015). 12-inch MacBook Air Launching in Q1, Quanta Ramps Up Manufacturing. Softpedia. Vaadatud 20. jaanuaril 2024. Wu, Debby. (12. mai 2017). Macbook Pro lifts Quanta's Q1 revenue, but forex losses hit bottom line. Nikkei Asian Review. Vaadatud 20. jaanuaril 2024.  Quanta Computer – pildid, videod ja helifailid Wikimedia Commonsis
Halloumi

Halloumi on Küprose päritolu, kitse-, lamba- või lehmapiimast juust, mis sobib hästi grillimiseks ja praadimiseks. Kalgendamiseks kasutatakse laapi. Halloumi on levinud üle kogu Vahemere idaosa. Alates 21. sajandi algusest süüakse seda palju ka Türgis. Aastal 2013 oli halloumi Euroopa riikidest kõige populaarsem Küprosel ja Suurbritannias. Euroopa Liidus on halloumi‘l geograafiline tähis kaitstud päritolunimetus (PDO), mis tähendab, et selle nimega võib turustada vaid teatud Küprose piirkondadest pärit juustu. Ameerika Ühendriikides on halloumi kaitstud kaubamärk, mis kuulub Küprose riigile. Suurbritannias kuulub kaubamärk Küprose Traditsioonilise Juustu Kaitse Sihtasutusele. 100 g halloumi juustus on keskmiselt: Praetud juust Leivajuust Juustude loend Queijo coalho Saganaki "Tesco Halloumi 250G". Teso. Originaali arhiivikoopia seisuga 14. aprill 2016. Vaadatud 23. aprillil 2016. Ametlik veebileht
Ryan Mendes

Ryan Isaac Mendes da Graça (sündinud 8. jaanuaril 1990 Mindelos) on Roheneemesaarte jalgpallur, kes mängib äärepoolkaitsjana Türgi kõrgliigaklubis Fatih Karagümrük ja Roheneemesaarte jalgpallikoondises. Jalgpallitreeninguid alustas Mendes Roheneemesaarte klubis Batuque FC. 2008. aastal siirdus ta Prantsusmaa klubisse Le Havre, mille põhimeeskonnas debüteeris ta Prantsusmaa kõrgliigas 13. mail 2009 mängus Saint-Étienne'i vastu. Alates järgmisest hooajast mängis ta Le Havre'iga Prantsusmaa esiliigas. Hooajal 2011/12 lõi Mendes Prantsusmaa esiliigas 13 väravat ning kuulus liigas nelja parima väravalööja sekka. Samal hooajal valiti ta ka liiga sümboolsesse koosseisu. 2012. aasta septembris sõlmis ta nelja-aastase lepingu Prantsusmaa kõrgliigaklubiga Lille. Esimese värava Prantsusmaa kõrgliigas lõi ta 6. oktoobril 2012 mängus Ajaccio vastu. Hooajal 2015/16 oli ta Lille'ist laenul Inglismaa esiliigaklubis Nottingham Forest. Aastatel 2017–218 mängis Mendes Türgi kõrgliigaklubis Kayserispor. Seejärel mängis ta viis aastat Araabia Ühendemiraatides, esmalt kaks hooaega Sharjahis ja pärast seda kolm hooaega Al-Nasris. Hooajal 2018/19 tuli ta Sharjahiga Araabia Ühendemiraatide meistriks. 2023. aasta augustis naasis Mendes Türgi kõrgliigasse, kui sõlmis kaheaastase lepingu Fatih Karagümrükiga. Roheneemesaarte jalgpallikoondises tegi Mendes debüüdi 11. augustil 2010 sõprusmängus Senegali vastu. Koondisekarjääri esimese värava lõi ta 8. oktoobril 2011 Aafrika rahvaste karikavõistluste valikmängus Zimbabwe vastu. Alates 2013. aastast on ta kuulunud Roheneemesaarte koondisse neljadel Aafrika rahvaste karikavõistlustel. "Fatih Karagümrük'ten sol kanat transferi". ntvspor.net (türgi). 10. august 2023. Vaadatud 27. augustil 2023. https://www.national-football-teams.com/player/39690/Ryan_Mendes.html (vaadatud 20.1.2024)
Muḩammad Şabāḩ as-Sālim aş-Şabāḩ

Ash-Shaykh Muḩammad Şabāḩ as-Sālim aş-Şabāḩ (araabia keeles الشيخ محمد صباح السالم الصباح; sündinud 10. oktoobril 1955) on Kuveidi poliitik, majandusteadlane ja diplomaat. Ta on alates 17. jaanuarist 2024 Kuveidi peaminister. Enne peaministriks saamist oli ta asepeaminister ning keskendus riigihalduse ja rahvusvaheliste suhete edendamisele. Muḩammad aş-Şabāḩ sündis 10. oktoobril 1955, tema isa Şabāḩ as-Sālim aş-Şabāḩ oli aastatel 1965–1977 Kuveidi emiir. Tema vanem vend on olnud nii kaitse- kui siseminister. Bakalaureusekraadi majandusteaduses sai ta Claremont McKenna Kolledžist Californias, magistri- ja doktorikraadi majandusteaduses ja Lähis-Ida uuringutes Harvadi Ülikoolist. Aastatel 1993–2001 oli ta Kuveidi suursaadik Ameerika Ühendriikides, pärast seda töötas välisministrina. Aastal 2003 oli ta Kuveidi rahandusminister. Veebruaris 2006 sai temast asepeaminister ning ta pidas paralleelselt ka välisministri ametit. Muḩammad astus oktoobris 2011 tagasi, et avaldada meelt Kuveidi valitsusele laekunud korruptsioonisüüdistuste vastu. Pärast seda oli ta külalislektor Oxfordi Ülikoolis. 4. jaanuaril 2024 tegi emiir Mish‘al al-Aḩmad al-Jābir aş-Şabāḩ temast peaministrikandidaadi, ta vannutati ametisse 17. jaanuaril. Muḩammad aş-Şabāḩist sai seega 20 aasta jooksul esimene aş-Şabāḩi dünastia Banu Sālimi soost peaminister. Muḩammad aş-Şabāḩil on üks naine, kellega tal on neli last. Araabia Majandusliku Arengu Kuveidi Fondi juhatuse esimees (2003–2011) Keskkonnakaitse Ülemnõukogu liige (2003–2011) Riikliku Julgeolekunõukogu liige (2003–2011) Planeerimise ja Arengu Ülemnõukogu liige (2006–2011) Kuveidi Riikliku Tuumaenergia Komitee liige (2009–2011) Riigiteenistuse Komisjoni esimehe kohusetäitja (2003–2011) Rahvusvaheliste Suhete ja Säästva Arengu Nõukogu juhatuse nõunik 1978 – Salvatori teadlase preemia 2014 – Robert ja JoAnn Bendetsoni globaalne juhtimisauhind avaliku diplomaatia alal Tuftsi Ülikooli Fletcheri Koolist Naar, Ismaeel (17. jaanuar 2024). "Kuwaiti PM forms new government with 13 ministers". The National (inglise). Vaadatud 17. jaanuaril 2024. "Biography" (PDF). Official website. Originaali arhiivikoopia (PDF) seisuga 2. oktoober 2020. Vaadatud 21. aprillil 2013. "وزارة المالية – دولة الكويت". mof.gov.kw. Originaali arhiivikoopia seisuga 3. august 2020. Vaadatud 9. augustil 2020. Kenneth Katzman (30. august 2013). "Kuwait: Security, Reform, and U.S. Policy" (PDF). Congressional Research Service. Originaali arhiivikoopia (PDF) seisuga 18. aprill 2021. Vaadatud 14. septembril 2013. Maha, Al Danan (4. jaanuar 2024). "Kuwait emir appoints Sheikh Mohammed Sabah al-Salem al-Sabah as prime minister". Reuters. "Board of advisors". www.cirsd.org. Center for International Relations and Sustainable Development. Vaadatud 19. jaanuaril 2024. "Sheikh Dr. Mohammed Al-Sabah awarded Robert and JoAnn Bendetson Public Diplomacy Award". KUNA. 3. märts 2014. Originaali arhiivikoopia seisuga 1. november 2014. Vaadatud 1. novembril 2014.
Sankt Leonhard am Forst

Sankt Leonhard am Forst on vald (Marktgemeinde) Austrias Alam-Austria liidumaal Melki ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Sankt Martin-Karlsbach

Sankt Martin-Karlsbach on vald (Marktgemeinde) Austrias Alam-Austria liidumaal Melki ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Sankt Oswald (Alam-Austria)

Sankt Oswald on vald (Gemeinde) Austrias Alam-Austria liidumaal Melki ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Statistik Austria: Bevölkerung zu Jahresbeginn 2002–2016 nach Gemeinden Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Schollach

Schollach on vald (Gemeinde) Austrias Alam-Austria liidumaal Melki ringkonnas Wachau orus. Seal asub Schallaburgi linnus. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Žemalė

Žemalė on küla (endine alev) Leedus Mažeikiai rajoonis Šerkšnėnai vallas. Osaliselt ulatub külla Natura 2000 ala Žemalė ümbruskond. Külas on kirik, algkool (aastast 2021 Tirkšliai kooli filiaal), postkontor ja raamatukogu. Bronius Kviklyse meelest tuleneb küla nimi sealt läbi voolavast Žemalupise ojast. Kazimieras Būga leiab aga, et asula nimi tuleneb kura keelest. Algsõnaks on siis maa (žemė), millele lisandub nii kura alade kui Žemaitija asulate nimelõpp -alė. Muinsuskaitse all on Žemalė vana keskus. Küla mainiti esmakordselt aastal 1554. Aastast 1595 on teada, et külas oli kaks kõrtsi, seal asus ka sepikoda. Aastal 1568 Chodkiewiczitele läänistatud küla läks hiljem Sapiehade valdusesse, aastal 1633 ostis selle aga Vilhem Berberis, kes sinna mõisa rajas. Aastal 1713 sai asula alevi staatuse. Aastal 1752 valmis esimene sealne kirik. Aastal 1765 elas alevis neli juuti. Samal aastal asutati Žemalėsse ka kihelkonnakool. XIX sajandi alguses valmis ka sealne sünagoog. Sealne juudi kogukond ei olnud aga kuigi suur, nii elas alevis aastal 1868 55 juuti. Nõnda suleti sünagoog aastal 1886. Tsaariajal oli alevi venekeelne nimekuju Жемеляны. XIX sajandi lõpus sealne kihelkonnakool suleti. Aastal 1914 avati alevis riiklik algkool, mis on praeguse kooli eelkäija. Nõukogude perioodil oli küla kohaliku kolhoosi keskasulaks. Aastal 1968 avastati külast 60 mündist koosnev aare. 16. augustil 2015 avati küla pargis uus lava. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. https://www.geoportal.lt/map/ Aleksandras Vanagas. „Lietuvos miestų vardai“ . – Vilnius, Mokslo ir enciklopedijų leidybos institutas, 2004. // lk. 278–279 Žemalė Акты издаваемые Виленского археографическою комиссиею. – Вильна, 1887. - Kd. 14. - Lk. 531 – 532. Baliulis A., Miškinis A. Žemalė // Lietuvos TSR urbanistikos paminklai. - V., 1988. - Lk. 116 Географическо-статистический словарь Российской империи, T. 2 (Дабанъ — Кяхтинское Градоначальство). СПб, 1865, 225 lk. Dam. Dveigys. Sodžius ir sodiečiai. Žemalė // Viltis. - 1914. - '- Nr. 157. - Lk. 3. Ivanauskas E. Lietuvos pinigų lobiai, paslėpti 1390 - 1865 metais. - 1995. - Lk. 230 - 231.  Žemalė – pildid, videod ja helifailid Wikimedia Commonsis Küla portaalis vietoves.Lt Küla Mažeikiai piirkonna entsüklopeedias
Aïssa Laïdouni

Aïssa Bilal Laïdouni (sündinud 13. detsembril 1996 Montfermeil's) on Prantsusmaal sündinud Tuneesia jalgpallur, kes mängib keskpoolkaitsjana Saksamaa kõrgliigaklubis Union Berlin ja Tuneesia jalgpallikoondises. Ta alustas klubikarjääri Prantsusmaa klubis Angers. Aastatel 2014–2016 mängis ta Angers' reservmeeskonnas. Ainsal korral mängis ta Angers' meeskonnas Prantsusmaa kõrgliigas 2. aprillil 2016, kui kohtuti Troyes'ga. Hooajal 2016/17 oli ta Angers'st Prantsusmaa tugevuselt kolmanda liiga klubis Les Herbiers ja hooajal 2017/18 samasse liigasse kuuluvas Chamblys. Aastatel 2018–2020 mängis Laïdouni Rumeenia kõrgliigaklubis Voluntari ja 2020–2023 Ungari kõrgliigaklubis Ferencváros. Hooaegadel 2020/21 ja 2021/22 tuli ta Ferencvárosiga Ungari meistriks. Hooajal 2020/21 valiti Laïdouni lisaks Ungari kõrgliiga hooaja väärtuslikumaks mängijaks. 2023. aasta jaanuaris sõlmis ta nelja ja poole aasta pikkuse lepingu Union Berliniga. Tuneesia jalgpallikoondises tegi Laïdouni debüüdi 25. märtsil 2021 Aafrika rahvaste karikavõistluste valikmängus Liibüa vastu. Koondisekarjääri esimese värava lõi ta sama aasta 16. novembril MM-i valikmängus Sambia vastu. Ta on kuulunud Tuneesia koondisse 2022. aasta maailmameistrivõistlustel ning 2022. ja 2024. aasta Aafrika rahvaste karikavõistlustel. Ferencváros Ungari kõrgliiga: 2020–21; 2021–22 Ungari karikas: 2021–22 Individuaalsed Ungari kõrgliiga hooaja väärtuslikum mängija: 2020–21 Tuneesia aasta jalgpallur: 2022 https://www.transfermarkt.com/aissa-laidouni/profil/spieler/233782 (vaadatud 20.1.2024) tuniscope.com (28. mai 2023). "TAP : Liste officielle des meilleurs sportifs de l'année 2022". tuniscope.com (prantsuse). Vaadatud 28. mail 2023.
Bernardo Arévalo

César Bernardo Arévalo de León (sündinud 7. oktoobril 1958 Montevideos) on Guatemala poliitik, alates 15. jaanuarist 2024 Guatemala president. Tema isa Juan José Arévalo oli esimene Guatemala demokraatlikult valitud president. 1954. aastal põgenesid ta vanemad pärast riigipööret kodumaalt ning elasid Uruguays, Venezuelas, Tšiilis ja Mehhikos. Esimest korda läks Arévalo Guatemalasse 15-aastaselt ning asus õppima Guatemala katoliiklikus erakoolis. 1980. aastatel õppis ta Iisraelis Jeruusalemma Heebrea Ülikoolis bakalaureuseõppes sotsioloogiat ja magistriõppes Ladina-Ameerika ristiusustamist. Seejärel sai ta Hollandis Utrechti Ülikoolis doktorikraadi filosoofia ja sotsiaalantropoloogia alal. Pärast seda töötas ta Guatemala välisministeeriumis. 1984–1988 oli ta Iisraelis Guatemala saatkonna esimene sekretär ja konsul. 1994–1995 oli ta Guatemala asevälisminister. 1995–1996 oli ta Guatemala suursaadik Hispaanias ja töötas ühtlasi ministri nõunikuna. 1999. aastast töötas ta organisatsioonis Interpeace. 2015. aastal osales ta protestides, kus nõuti president Otto Pérez Molina tagasiastumist. 2020–2024 oli ta erakonna Movimiento Semilla esindajana Guatemala parlamendi liige.
Compal Electronics

Compal Electronics Inc. (hiina keeles 仁寶電腦工業股份有限公司) on Taiwani originaalseadmete tootja (OEM) ja konstruktor (ODM). Ettevõte on maailma suurim OEM sülearvutite tootja. Lisaks sülearvutitele toodab Compal erinevaid infotehnoloogia- ja meditsiiniseadmeid ning tarbeelektroonikat. Compal alustas tegevust 1984. aastal arvuti lisaseadmete tootjana Taipeis. 1992. aastal noteeriti firma aktsiad Taiwani börsil. Compali esimesed välismaised tootmisüksused rajati Hiinasse, kuid 2007. aastal avati esimene tehas Vietnamis. Aastal 2011 asutas Lenovo koos Compaliga ühisettevõtte arvutite tootmiseks. 2015. aastal müüs Toshiba Ameerika Ühendriikide turu konkurentsiolukorra tõttu Compalile litsentsi Toshiba kaubamärgiga telerite tootmiseks. 2018. aastast sai ettevõttest Quanta Computeri kõrval teine Apple Watchi tootja. Originaalseadmete tootjana ei müü Compal tooteid oma kaubamärgi alt, mida teevad hoopis firma klientidest lisandväärtusega edasimüüjad. Näiteks toodab Compal Delli laua- ja sülearvuteid, teiste seas ka Dell XPS 13 seeria rüperaale. Compal tegeleb iseseisva teadus- ja arendustegevusega ning tootearendusega, mille käigus valminud tooted on 2024. aasta jaanuarikuu seisuga pälvinud 135 iF disainiauhinda. Compali tütarettevõte Compal Communications Inc. oli üks suurimaid ODM mobiiltelefonide tootjaid. Tegevuse konsolideerimise huvides toodab telefone nüüd emaettevõte Compal Electronics Inc. Company Introduction. Compal. Vaadatud 20. jaanuaril 2024. Compal Electronics Inc. Annual Income Statement. The Wall Street Journal. Vaadatud 20. jaanuaril 2024. Compal Electronics Inc. Annual Balance Sheet. The Wall Street Journal. Vaadatud 20. jaanuaril 2024. Leading notebook PC ODM/EMS companies worldwide from 1st quarter to 2nd quarter 2019, by shipment share. Statista. Vaadatud 20. jaanuaril 2024. Soh, Kelvin, & Hopfner, Jonathan. (27. september 2011). Lenovo enters $300 mln JV with Taiwan's Compal. Reuters. Vaadatud 20. jaanuaril 2024. Willcox, James K. (30. jaanuar 2015). Toshiba gives up selling TVs in the U.S. Consumer Reports. Vaadatud 20. jaanuaril 2024. Rossignol, Joe. (26. september 2018). Apple Watch Series 4 Expected to Gain Second Manufacturer Following 'Much Better Than Expected' Demand. MacRumors. Vaadatud 20. jaanuaril 2024. Laptop & Desktop PC's. Compal. Vaadatud 20. jaanuaril 2024. Compal Electronics. iF Design. Vaadatud 20. jaanuaril 2024. Jim, Clare, & Anantharaman, Muralikumar. (30. september 2013). Taiwan's Compal Elec to offer up to $546 million to buy all Compal Comm outstanding shares. Reuters. Vaadatud 25. jaanuaril 2024.  Compal Electronics – pildid, videod ja helifailid Wikimedia Commonsis
Abdul Latif Rashid

Abdul Latif Rashid (araabia keeles عبد اللطيف رشيد‎, ‘Abd al-Laṭīf Rašīd; sündinud 10. augustil 1944 As-Sulaymānīyah's Iraagi Kurdistanis), samuti ka Latif Rashid (kurdi keeles لەتيف ڕەشید, Letîf Reşîd) on Iraagi kurdi poliitik. Ta on 17. oktoobrist 2022 Iraagi president. Ta kuulub samasse erakonda (Kurdistani Patriootlikku Liitu), kuhu on kuulunud eelmised presidendid Barham Salih, Fuad Masum ja Jalal Talabani. Ta on õppinud inseneritööd Suurbritannias, Ph.D kraadi kaitses ta aastal 1978 Manchesteri Ülikoolis. Ta on olnud septembrist 2003 kuni detsembrini 2010 Iraagi veeressursside minister. 17. oktoobrist 2022 on ta Iraagi president. Pärast Saddam Husseini kukutamist on tavaks olnud, et parlamendi spiiker on sunniidist araablane, peaminister šiiidist araablane ja president kurd. Ta on abielus Shanaz Ibrahim Ahmediga, neil on kaks poega ja tütar.
Onkogeen

Onkogeen (inglise oncoprotein) on muteerumas/muteerunud protonkogeen ka vähigeen, raku pärilikkusaine geen, mis kodeerib onkoproteiine, kes osalevad rakutsükli ja DNA hüperstimulatsioonis ja tagavad protoonkogeeni muutumise pahaloomulise kasvaja kaastekitajaks. Onkogeeni produktiks on onkovalk. List of web sites - oncogenes tables Cancer Gene Census Proto-oncogenes to Oncogenes to Cancer
Idablokk

Idablokk oli külma sõja ajal Nõukogude Liidu juhitud Kesk- ja Ida-Euroopas asuv kommunistlike riikide poliitiline, majanduslik ja sõjaline liit. Blokk tekkis pärast teist maailmasõda ja selle moodustasid peamiselt Punaarmee poolt okupeeritud riigid. Liit oli külma sõja ajal vastukaaluks kapitalistlikule lääneblokile. Idablokk lagunes külma sõja lõppedes, vahemikus 1989–1991, kuna enamik selle riike läksid üle demokraatlikule valitsemisvormile ja turumajandusele. Idabloki riike loeti Nõukogude Liidu mõjusfääris olevaks ja läänemaailma ja NSVL-i vahel olevaks puhvriks, kes olid vormiliselt iseseisvad, aga Nõukogude Liidu kaudse kontrolli all. Idabloki liikmesriikide valitsemissüsteem oli Nõukogude Liidu järgi kujundatud sotsialistlik üheparteisüsteem, nende sõjaline ja välispoliitika järgis Nõukogude Liidu oma, nende majandused olid käsumajandused, mis olid tugevalt seotud Nõukogude Liidu majandusega. Idabloki riigid kuulusid Varssavi Lepingu Organisatsiooni (VLO), mis loodi 1955. aastal vastukaaluks NATO-le, ja Vastastikuse Majandusabi Nõukogusse, mis oli loodud Marshalli plaani sotsialistlikuks vastandiks. Läänemaailma jaoks algas Euroopas idabloki piirilt raudne eesriie. Idablokki kuulusid: Nõukogude Liit Poola Rahvavabariik Saksa Demokraatlik Vabariik (ehk Ida-Saksamaa) Tšehhoslovakkia Sotsialistlik Vabariik Ungari Rahvavabariik Rumeenia Sotsialistlik Vabariik Bulgaaria Rahvavabariik Albaania Rahvavabariik (1961. aastani) Jugoslaavia Föderatiivne Sotsialistlik Vabariik (1948. aastani). Teine Maailm Sotsialistliku orientatsiooniga riik Lääneblokk "Eastern bloc". Britannica. 7. august 2024. Vaadatud 15. septembril 2024.